I-yob 14
1
“Ram mi dapkɛ ɛ ciek
kuiy ni̱n teekädɛ,
kä tëë kɛ rik ti ŋuan.
2
Ce̱t ta̱a̱dɛ kɛ gaak juacä
mi la päl kä bi li̱w,
ce̱tdɛ kɛ ti̱eep in
/ci la jäny.
3
Kä ji̱n Kuoth bi waŋdu la̱th kä
ram mi ce̱tkɛ ɣä,
a bi ɣä naŋ nhiamdu kɛ luk?
4
Kä ɛŋa mi dëë mi gɔaa ka̱m raar
kä mi jiääk?
Thilɛ ram mi dëë jɛ la̱t.
5
Kä ni̱n ran wi̱i̱ muɔ̱ɔ̱n ca kɛ lat,
amäni pek päthnikɛ
ci kɛ lar,
kɛ ti ci lat thilɛ ram
mi dëë kɛ bäl.
6
/Cu tit ni jɛ, pälɛ kärɔa
amäni mi cɛ ni̱nkɛ thuk ce̱tkɛ
ram mi kɔakɛ ni jɛ.
7
“A cäŋɛ ni jiath la tëë kɛ ŋa̱th
mi ca jɔap piny,
la nyɔkɛ rɔ kɛ tunh a bɛ do̱ny.
8
A cäŋ ci ciökɛ dɔŋ
kä ci puɔnydɛ riɔw,
9
rɛy pi̱i̱ni la tunhɛ
ɛ bɛ tekɛ kar ce̱tkɛ jiath
mi pay do̱ny.
10
Duundɛ ɣöö la li̱w raan
kä bɛ cua̱ jɛn,
la monɛ kä bɛ cu thuɔ̱k.
11
Ce̱tdɛ nikɛ yier mi ci lönydɛ
cuɔ̱ŋ kä bi pi̱kɛ cu do̱n.
12
Ɛ jɛn ce̱tkɛ raam ɔ la li̱w
kä cɛ rɔ bi nyɔk kɛ jiëc,
amäni mi /cɛ thil pua̱a̱r
/cɛ rɔ bi nyɔk kɛ jiëc,
kiɛ /cikɛ rɔ̱ bi nyɔk
kɛ kër ni̱n.
13
Kä inɔ bi ɣä cu tɔ̱w rɛy kɔ̱kä,
bä te tɔ̱ɔ̱wä amäni mi
ci gakdu thuɔ̱k,
kä mi ci gua̱a̱th lat kɛ kui̱dä,
ti̱mä!
14
Kä mi ci raan li̱w,
derɛ rɔ nyɔk kɛ tëk?
Bä liep kɛ ni̱n la̱tdä diaal
amäni mi ci cäŋ luɔ̱nydä ben.
15
Bi ɣä cɔl, kä bä ji̱ loc,
a bi min ci la̱t
kɛ tetku nhɔk.
16
Ɛn wa̱nɔ bi lätkä cu guic,
duundɛ ɣöö /ci dueerkä
bi tit,
17
bi dueerkä diaal ga̱k
rɛy thandukä,
kä bi jiäkä diaal cu kum.
18
“Kä bi pääm tëth kä ba kɛ
woc gua̱thnikiɛn.
19
Kä bi pi̱w pääm lɔk,
kä bi nhiaal mun lak jɔ̱ɔ̱r,
bɛ cua̱ thuɔ̱k teekä ran.
20
Kä bi raan cu bath
amäni cäŋ kɛl,
bi nhiamdɛ cu ri̱t,
kä bɛ cu wä.
21
Ba gaatkɛ lɔ̱ɔ̱ luɔ̱th,
kä /cɛ jɛ ŋäc,
kä mi ca kɛ dhɔ̱l
/cɛ jɛ lɛ liŋ.
22
Ŋäcɛ ni bɛ̈c pua̱a̱nydɛ kärɔa,
kä paarɛ ni rɔ.”
